stanford-oval/wikipedia huggingface dataset:
וסיל רדוסלאבוב
הערות שוליים

1 2 3  Spencer Tucker, Priscilla Mary Roberts, Encyclopedia of World War I, ABC-Clio inc., California, 2005, page 964.
1 2 3 4  בוריסלאב גורדוב, "וסיל רדוסלאבוב-בין ליבראליות לנוקשות פוליטית", באתר media times review (בבולגרית).
↑  Source Records of the Great War, Vol. III, ed. Charles F. Horne, National Alumni 1923
↑  Spencer Tucker, Priscilla Mary Roberts, page 241.
↑  גלבר, נ.מ, חיי היהודים בבולגריה, בתוך: אנצקלופדיה של גלויות – יהדות בולגריה, ירושלים, 1967, עמודים 696-697.
↑  אלברט רומנו, התנועה הציונית בעשור הראשון להיוסדה, בתוך: אנציקלופדיה של גלויות - יהדות בולגריה, ירושלים, 1967, עמוד 253.
| ראשי ממשלת בולגריה |
| --- | --- | --- |
| נסיכות וממלכת בולגריה (1878-1946) | טודור בורמוב • קלמנט טרנובסקי • דראגן צאנקוב • פטקו קרבלוב • יוהאן קזימיר ארנרוט • אלכסנדר באטנברג • לאוניד סובולב • דראגן צאנקוב • פטקו קרבלוב • קלמנט טרנובסקי • פטקו קרבלוב • וסיל רדוסלאבוב • קונסטנטין סטואילוב • סטפן סטאמבולוב •  קונסטנטין סטואילוב • דימיטר גרקוב • טודור איבנצ'וב • ראצ'ו פטרוב • פטקו קרבלוב • סטויאן דאנב • ראצ'ו פטרוב • דימיטר פטקוב • דימיטר סטאנצ'וב • פטר גודב • אלכסנדר מלינוב • איוון גשוב • סטויאן דאנב • וסיל רדוסלאבוב • אלכסנדר מלינוב •  תאודור תאודורוב • אלכסנדר סטמבוליסקי • אלכסנדר צאנקוב • אנדריי ליאפצ'ב • אלכסנדר מלינוב • ניקולה מושאנוב • קימון גאורגייב • פנצ'ו זלאטב • אנדריי טושב • גאורגי קיוסאיבנוב • בוגדאן פילוב • דוברי בוז'ילוב • איוון בגריאנוב • קונסטנטין מוראבייב • קימון גאורגייב |          |
| הרפובליקה העממית הבולגרית | קימון גאורגייב • גאורגי דימיטרוב • וסיל קולארוב • וולקו צ'רבנקוב • אנטון יוגוב • טודור ז'יבקוב • סטאנקו טודורוב • גרישה פיליפוב • גאורגי אטנסוב • אנדריי לוקאנוב |          |
| בולגריה (מאז 1990) | אנדריי לוקאנוב • דימיטר פופוב • פיליפ דימיטרוב • ליובן ברוב • רנטה אינג'ובה • ז'אן וידנוב • סטפן סופיאנסקי • איוואן קוסטוב • סימאון סקסקובורגותסקי • סרגיי סטאנישב • בויקו בוריסוב • מארין רייקוב • פלמן אורשרסקי • גאורגי בליזנאשקי • בויקו בוריסוב • אוגניאן גרג'יקוב • בויקו בוריסוב • סטפן יאנב • קיריל פטקוב • גלב דונב • ניקולאי דנקוב • דימיטר גלבצ'ב |          |
| 0 | 1 | 2 |
| --- | --- | --- |
| הקודם: פטקו קרבלוב | ראש ממשלת נסיכות בולגריה  28 באוגוסט 1886 – 10 ביולי 1887 | הבא: קונסטנטין סטואילוב |
| 0 | 1 | 2 |
| --- | --- | --- |
| הקודם: סטויאן דאנב | ראש ממשלת ממלכת בולגריה  17 ביולי 1913 - 21 ביוני 1918 | הבא: אלכסנדר מלינוב |
| 0 | 1 | 2 |
| --- | --- | --- |
| הקודם: ניקולה גנאדייב | שר החוץ והדתות של ממלכת בולגריה  17 בדצמבר 1913 - 21 ביוני 1918 | הבא: אלכסנדר מלינוב |
| --- | --- |
בקרת זהויות :  BnF: cb149791512 (data)  CiNii: DA12595459  GND: 119228181  ISNI: 0000 0000 8232 2863  LCCN: n85197707  NKC: jn20000701463  VIAF: 52494475   WorldCat (עם VIAF): 52494475
חיים ישראל מורגנשטרן

רבי חיים ישראל מורגנשטרן מקוצק-פילוב (ה'ת"ר, 1840 − י"ב בסיוון ה'תרס"ה, יוני 1905), נכדו של רבי מנחם מנדל מקוצק. היה מראשוני האדמו"רים שקראו לקירוב הגאולה על ידי יישוב ארץ ישראל ולשיתוף פעולה עם החילונים. השקפותיו בנושא פורסמו בקונטרס "שלום ירושלים".
ביוגרפיה

נולד בעיירה קוצק בשנת ה'ת"ר (1840) בן לרבי דוד מורגנשטרן, בנו של רבי מנחם מנדל מקוצק. מורגנשטרן גדל והתחנך תחת השפעת סבו ואחרי פטירת אביו  בתמוז ה'תרל"ג (1873) החל מכהן כאדמו"ר בקוצק. בשנת ה'תרמ"ח 1888 עבר לפילוב, אך המשיך לחתום את שמו "ישראל מקאצק". לחצרו בפילוב נהרו אלפי חסידים.
בהשראת תנועת חיבת ציון ניגש גם הרב מורגנשטרן לייסד ארגון של חסידים כדי לקנות אדמה בארץ ישראל ולהתיישב בה. ביזמתו נוסדה "אגודת האלף", שמטרתה הייתה לייסד ישוב עברי בארץ ישראל שיאכלס אלף חסידים. האגודה אספה סכומי כסף ניכרים והעבירה אותם לברון רוטשילד, בצירוף בקשה לסיוע מצידו, אך רוטשילד לא נענה לפנייה, והתוכנית בוטלה. ב-1891 פרסם הרב מורגנשטרן את הקונטרס "שלום ירושלים", ובו פרט את השקפותיו בעניין יישוב ארץ ישראל ותהליך הגאולה. במסגרת פעילותו למען ארץ ישראל נפגש עם הרבנים מוהליבר וריינס. פעילות זו עוררה עליו התנגדות מצד האדמו"ר מראדזין, וגם מצד בנו, רבי יצחק זליג מורגנשטרן, שתמך ביישוב הארץ, אך התנגד לציונות החילונית. באותו תקופה גם מתו עליו בתו היחידה ערב חתונתה עם בן האדמו"ר רבי דוד בורנשטיין מסוכטשוב וכעבור זמן קצר גם אשתו. כל אלו הביאו את הרב מורגנשטרן לחדול מפעילותו. הדעות חלוקות בשאלה האם באחרית ימיו חזר בו מעמדותיו הראשונות. רבים מחסידיו של האדמו"ר, שהתחנכו על שיחותיו וכתביו, דבקו ברבם ונשארו נאמנים לרעיון ההתחדשות הלאומית וההתיישבות בארץ ישראל. אחד הידועים בהם הוא שמואל חיים לנדאו ממנהיגי תנועת הפועל המזרחי.
נפטר בי"ב בסיוון ה'תרס"ה (1905), ואת מקומו בהנהגת חסידות קוצק-פילוב מילאו בניו. רוב חידושיו התורניים אבדו בשואה. נינו, רבי מנדל מאיר מורגנשטרן, אסף מעט מאלו שנותרו לפליטה והוציאם לאור בשנת תשמ"ט, בספר "שארית ישראל". הספר כולל כמה קונטרסים ומכתבים של הרב, וכן חיבור שהחל לכתוב מתורתו של אביו, רבי דוד מורגנשטרן, האדמו"ר השני מקוצק. בשנים האחרונות הודפס הקונטרס "שלום ירושלים" במהדורה מחודשת על ידי ישיבת אור וישועה בחיפה.
שלום ירושלים

רבי חיים ישראל מורגנשטרן, אדמו"ר קוצק-פילוב, היה ער לתנועות הלאומיות שהתעוררו בתקופתו, כמו תנועת חיבת ציון והארגונים למען יישוב ארץ ישראל. את הגיגיו בנושא ואת מסקנותיו העלה על הכתב בקונטרס "שלום ירושלים", שהתפרסם ב-1891, שרעיונו העיקרי הוא כי יש ”לאסוף אלף אנשים חרדים ויעשו ישוב, לחרוש ולזרוע ולקיים את כל המצוות התלויות בארץ”. לתפישת הרב, דווקא זו תהיה הדרך להתחלת הגאולה.
ביחס לשיתוף פעולה עם החילונים גרס רבי חיים ישראל מורגנשטרן עיקרון מקורי ולפיו שאם יישוב הארץ והבאתה "ליד ישראל" תסתייע או תבוא מידי חילונים - יש לראות זאת בחיוב, כי הקב"ה בוחר להביא את הישועה גם בעזרת יהודים שאינם משומרי המצוות. הוא כתב:
"אף כי העוסקים האלה אינם צדיקים כל כך, כבר למדנו אשר מאנשים פשוטים מבני ישראל ימצא בהם הקב"ה קורת רוח לפעמים יותר מן הצדיקים הגמורים ואין אתנו יודע במי חפץ הקדוש ברוך הוא לקדש שמו על ידו במהרה... ואין אתנו יודע במי חפץ הקב"ה יותר לקדש שמו על ידו במהרה, וזכות מי תגדל יותר בזה, זאת אוכל להגיד שאני זוכר בימי שחרותי היו יושבים זקינים וישישים זי"ע, והיו מספרים בעניין ארץ ישראל, ואמר אחד מהם כי האדמו"ר הקדוש ר' בינם זצ"ל מפשיסחא, שאל את הסובבים אותו בעת שהתחיל השר מאנטפיורי נלאנדאן להתגדל ולהתפרסם בעולם, מדוע לא יקנה השר הזה את ארצינו מיד תורגמה, ענה אחד המיוחד מה יעשה בה אם יקנה, כי לא נפקדנו מפי ה' יתברך לעלות ולשוב עליו ברחמים, וענה בפה קדשו ז"ל, אל נא תאמרו כן, אם תצא הארץ מידם ותבוא ליד ישראל קרובה קרובה לנו הישועה לבוא, ותקומה טובה תהיה לנו במהרה בימינו אמן. ובזאת המסיבה היה גם הרב הצדיק הקדוש ר' העניך זצ"ל מאלכסנדר, וגם בניו היו שומעים הדבר הזה מפיו זצ"ל ויספרו".
הקונטרס עצמו נדפס על ידי בנו של הרב רק בשנת תרפ"ה 1925, שנים אחרי פטירתו של רבי חיים ישראל מורגנשטרן. בחייו היה הספר מצוי בין חסידיו בהעתקות רבות. למרות זאת, עצם כתיבת הקונטרס ופרסומו עוררו סערה בעולם התורה והחסידות בפולין, וגדולי ישראל התייחסו לדבריו. בין המתנגדים לתוכן החוברת היה קרוב משפחתו הרבי מגור בעל השפת אמת שהשיב לו גם להלכה שיש חשש איסור וגם למעשה שהתוכניות גדולות מאד ולא ניתנות לביצוע  וכתב: "תימא שעל כזה נאמר אל יתהלל חוגר כמפתח"
דודו, רבי אברהם בורנשטיין בעל ה"אבני נזר",שהתנגד לציונות השיב לו במכתב:
"בדבר קונטרסו הנחמד עיינתי בעז"ה ונהניתי ממנו, כי מעורר לבבות לחיבת ארץ הקודש...וגם לקנות נחלה בארץ ישראל הוא דבר גדול בפרט להיות לו פרנסה אף אם ישב בחוץ לארץ נחשב קצת ישיבה בא"י (בארץ ישראל). על כן ראוי מאד להתאמץ בזה. והנני שולח לכבודו קונטרס אשר העליתי לדינא כפי הנראה לענ"ד. ובל"נ (ובלי נדר) אראה גם אנכי להיות מן הקונה נחלה אך לא אדע איך ומה"
רבי יהושע מקוטנא כתב לו במכתבו המפורסם:
"כי הקבוץ הוא אתחלתא דגאולה, ונאמר עוד אקבץ עליו לנקבציו. ובפרט עתה שראינו התשוקה הגדולה הן באנשים פחותי ערך הן בבינונים הן בישרים בלבותם, קרוב לודאי שנתנוצץ רוח הגאולה".
בניו

רבי יצחק זליג מסוקולוב - ממנהיגי היהדות החרדית בפולין לפני השואה.
רבי צבי הירש מליקובה, מחבר הספר "עטרת צבי".
רבי משה מרדכי מפילוב, מחבר הספרים "מדרש משה" ו"מרדכי משה".
רבי יוסף ששימש ברבנות קוצק.
לקריאה נוספת

יצחק רפאל, רבי חיים ישראל מפילוב - אדמו"ר ציוני בתוך על חסידות וחסידים, מוסד הרב קוק, ירושלים תשנ"א
הערות שוליים

↑  ראו: יצחק רפאל, על חסידות וחסידים, רבי חיים ישראל מפילוב - אדמו"ר ציוני.
↑  חיה פרומר, שח"ל חולם ולוחם, הוצאת ספריית בית אל, עמוד 17.
↑  ראה 'דת ולאומיות בתנועה הציונית בראשיתה', יוסף שלמון, עמ' 136. בתוך הספר: לאומיות ופוליטיקה יהודית : פרספקטיבות חדשות, עורכים: יהודה ריינהרץ, יוסף שלמון, גדעון שמעוני, ירושלים 1996.
↑  אוצר מכתבים ומאמרים מבעל השפת אמת, מכתבים לו-לז, עמ' קו-קז, הוצאת מכון גחלי אש שנת ה'תשמ"ו
↑  יהודה יפת, שני דורות (להופעת מכתבי הרבי מגור), הצופה, 31 בדצמבר 1937
| --- | --- |
בקרת זהויות :  NLI: 987007310572705171  LCCN: nr95022731  VIAF: 97244499   WorldCat (עם VIAF): 97244499
זרימה לא מתאפסת

זרימה לא מתאפסת בגרף מכוון מעל חבורה אבלית היא השמה של אברי החבורה לקשתות של הגרף כך שבכל קודקוד סכום  הקשתות היוצאות יהיה שווה לסכום הקשתות הנכנסות, ואף קשת אינה מקבלת את הערך 0. דרישה זאת נקראת לעיתים "חוק קירכהוף". בגרף לא מכוון, נוסף להשמה לקשתות צריך להוסיף אוריינטציה (כיוון) לקשתות. אם קיימת זרימה לא מתאפסת של חבורה מסוימת עם אוריינטציה אחת של הגרף אז קיימת  זרימה לא מתאפסת עם אוריינטציה אחרת, מכיוון שחבורה סגורה להופכי. לכן ניתן לדבר על קיום זרימה לא מתאפסת ללא ציון האוריינטציה.
השאלה החשובה בהקשר של זרימה לא מתאפסת היא באיזה גרפים קיימת זרימה לא מתאפסת של חבורה נתונה. לכל חתך של גרף סכום הקשתות מתאפס. לכן בגרף עם גשר (קשת שאם מורידים אותה מספר רכיבי הקשירות גדל) אין זרימה לא מתאפסת מעל כל חבורה. מאידך, בכל גרף ללא גשר (שנקרא 2-קשיר) קיימת זרימה לא מתאפסת, מכיוון שקיימת אוריינטציה של הקשתות שהופכת אותו לקשיר היטב.  משפט המפתח שהוכיח ויליאם טאט (Tutte) הוא כי קיום הזרימה תלוי אך ורק בגודל החבורה ולא במבנה שלה וכי אם יש זרימה מעל חבורה מסוימת אז יש זרימה מעל חבורה גדולה יותר. לכן ניתן להגדיר זרימת-k לא מתאפסת של גרף בתור זרימה לא מתאפסת מעל חבורה כלשהי בגודל k.
לגרף יש זרימה-2 לא מתאפסת אם ורק אם הוא אוילרי.  טאט שיער ב-1954 כי לכל גרף נטול גשרים יש זרימת-5 לא מתאפסת. ידוע בעקבות עבודותיהם של פרנסואה ז'גר ופול סימור כי כל גרף נטול גשרים יש זרימת-6 לא מתאפסת.
לזרימה לא מתאפסת קשרים הדוקים עם צביעת קודקודים וצביעת קשתות של גרפים. היא נחקרה לראשונה כגישה להוכחת משפט ארבעת הצבעים. ניתן להראות כי לגרף מישורי ללא גשרים שמשוכן במישור יש זרימת-k לא מתאפסת אם ורק אם לגרף הדואלי (המתאים לפנים של הגרף המשוכן) יש צביעה בקודקודים עם k צבעים.   בגרף ללא גשרים שלכל קודקודיו דרגה 3 ניתן לצבוע את קשתותיו ב-3 צבעים אם ורק אם יש לו זרימת-3 לא מתאפסת. ניתן לראות זאת על ידי שימוש בחבורת הארבעה של קליין  \ \mathbb {Z} _{2}\times \mathbb {Z} _{2}.
לכן משפט ארבעת הצבעים שקול לטענה כי כל גרף מישורי ללא גשרים לכל קודקודיו דרגה 3 ניתן לצבוע את קשתותיו עם שלושה צבעים. בעיית ההכרעה האם גרף שדרגתו 3 ניתן לצביעה עם שלושה צבעים היא שלמה לNP (כפי שהראה הולייר ) ומכאן שגם שאלת קיום זרימת-3 לא מתאפסת היא NP שלמה.
ראו גם

סנרק (תורת הגרפים)
רשת זרימה
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
חביב דיאלו

מוהמדו חביבו "חביב" דיאלו (בצרפתית: Mouhamadou Habibou "Habib" Diallo; נולד ב-18 ביוני 1995 בתיס שבסנגל) הוא כדורגלן סנגלי המשחק בעמדת החלוץ בקבוצת א-שבאב (ריאד) מליגת העל הסעודית ובנבחרת סנגל.
קריירת מועדונים

בשנת 2014 החל דיאלו את הקריירה המקצוענית שלו, כשהחל לשחק בקבוצת המילואים של מץ. בשנת 2015 החל לשחק בקבוצה הראשונה של המועדון, בליגת העל הצרפתית ובליגת המשנה הצרפתית לסירוגין. בסך הכל ערך 104 הופעות ליגה במדי המועדון, בהן הבקיע 48 שערים. במהלך תקופתו במץ הושאל דיאלו פעמיים לברסט מליגת המשנה הצרפתית, ובסך הכל ערך 50 הופעות ליגה במדי המועדון, בהן הבקיע 16 שערים.
ב-5 באוקטובר 2020 חתם דיאלו על חוזה לחמש עונות בשטרסבורג מליגת העל הצרפתית. ב-18 באוקטובר ערך את הופעת הבכורה שלו במועדון, בהפסד 3-2 לאולימפיק ליון במסגרת המחזור השביעי בליגה לעונת 2020/2021. במשחק זה הבקיע את שער הבכורה שלו במועדון.
ב-13 באוגוסט 2023 חתם דיאלו בא-שבאב (ריאד) הסעודית.
קריירה בינלאומית

ב-17 בנובמבר 2018 ערך דיאלו את הופעת הבכורה שלו בנבחרת סנגל, בניצחון 1-0 על נבחרת גינאה המשוונית במסגרת מוקדמות גביע אפריקה לאומות 2019. ב-13 בנובמבר 2019 הבקיע את שער הבכורה שלו בנבחרת, בניצחון 2-0 על נבחרת הרפובליקה של קונגו במסגרת מוקדמות גביע אפריקה לאומות 2021.
הוא היה חלק מסגל נבחרת סנגל בטורניר גביע אפריקה לאומות 2021 בשנת 2022, בו זכתה נבחרתו, וערך שלוש הופעות בטורניר.
נכלל בסגל נבחרת סנגל לטורניר גביע אפריקה לאומות 2023.
תארים

גביע אפריקה לאומות (1): 2021
הערות שוליים

↑  Habib Diallo: Senegalese forward joins Strasbourg from Metz באתר Goal, ‏ 5 באוקטובר 2020 (באנגלית)
↑  La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
| נבחרת סנגל – גביע אפריקה לאומות 2021 (מקום ראשון) |
| --- | --- | --- |
|  1 ס. דיאנג •  2 סיס •  3 קוליבאלי •  4 סיסה •  5 א. גייה •  6 נ. מנדי •  7 באלדה •  8 קויאטה •  9 דיה •  10 מאנה •   11 ח. דיאלו •  12 באלו-טורה • 13 לופי •  14 סק • 15 ב. דיאנג • 16 א. מנדי • 17 פ. סאר • 18 א. סאר • 19 דיידהיו • 20 ב. סאר • 21 אמבייה • 22 ע. דיאלו • 23 גומיס • 24 נאמה • 25 לום • 26 פ. גייה • 27 צ'אם • 28 פאטי • מאמן: סיסה |  1 ס. דיאנג •  2 סיס •  3 קוליבאלי •  4 סיסה •  5 א. גייה •  6 נ. מנדי •  7 באלדה •  8 קויאטה •  9 דיה •  10 מאנה •   11 ח. דיאלו •  12 באלו-טורה • 13 לופי •  14 סק • 15 ב. דיאנג • 16 א. מנדי • 17 פ. סאר • 18 א. סאר • 19 דיידהיו • 20 ב. סאר • 21 אמבייה • 22 ע. דיאלו • 23 גומיס • 24 נאמה • 25 לום • 26 פ. גייה • 27 צ'אם • 28 פאטי • מאמן: סיסה | סנגל |
| נבחרת סנגל – גביע אפריקה לאומות 2023 |
| --- | --- | --- |
|  1 דיאנג •  2 פ. מנדי •  3 קוליבאלי •  4 סק •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מאנה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 ניאחאטה • 20 ח. דיאלו • 21 סבאלי • 22 ע. דיאלו • 23 דיאו • 24 סימה • 25 קמארה • 26 פ. גייה • 27 ע. אנדיאייה • מאמן: סיסה |  1 דיאנג •  2 פ. מנדי •  3 קוליבאלי •  4 סק •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מאנה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 ניאחאטה • 20 ח. דיאלו • 21 סבאלי • 22 ע. דיאלו • 23 דיאו • 24 סימה • 25 קמארה • 26 פ. גייה • 27 ע. אנדיאייה • מאמן: סיסה | סנגל |
חלון הזדמנויות

חלונות קריטיים ברפואה דחופה
חלון הזדמנויות (נקרא גם גבול הזדמנויות או חלון קריטי) הוא פרק זמן שבמהלכו ניתן לבצע פעולה כלשהי שתשיג תוצאה רצויה. לאחר שתקופה זו נגמרת, או כאשר "החלון נסגר", התוצאה שצוינה כבר אינה אפשרית.
דוגמאות

דוגמאות לחלונות הזדמנויות כוללות:
התקופה הקריטית בהתפתחות של אורגניזם, שבמהלכה הנוירופלסטיות היא הגדולה ביותר ונרכשות פונקציות נוירולוגיות מרכזיות, כגון החתמה ושפה, שעשויים להיות בלתי אפשריים לרכישה בשלב מאוחר יותר.
שעת הזהב או זמן הזהב, המשמשים ברפואה דחופה לתיאור התקופה שלאחר פגיעה טראומטית בה הטיפול המציל חיים עשוי להיות מוצלח.
הזדמנויות שוק, בהן ניתן לנצל פער בשוק מסוים, שתזמונו עשוי להיות תלוי בפעילות הלקוחות, המתחרים וגורמי קשר אחרים בשוק.
עונות זריעה וקציר, בחקלאות.
חלונות שיגור ותמרון בחלל, אשר נקבעים על ידי דינמיקה מסלולית ומוגבלים על ידי תקציבי דלק/דלתא-וי.
נקודת המפנה התאורטית בקלימטולוגיה, שלאחריה צפוי האקלים של כדור הארץ לעבור לשיווי משקל יציב חדש.
חלון העברות בכדורגל, תקופת השנה בה מותר לקבוצת כדורגל, על פי תקנות פיפ"א, להעביר שחקן מקבוצה אחרת לסגל השחקנים שלה.
וריאציות > תזמון

אורכו של חלון קריטי עשוי להיות ידוע היטב (כמו במקרה של חלונות שיגור) או ידוע בצורה גרועה (במקרה של מצבי חירום רפואיים או שינויי אקלים). במקרים מסוימים ייתכנו חלונות מרובים שבמהלכם ניתן להשיג את המטרה הנתונה.
וריאציות > אוטומציה

במצבים עם חלונות הזדמנויות קצרים או בלתי צפויים, ניתן להשתמש באוטומציה כדי לנצל חלונות אלה, כמו במסחר אלגוריתמי. מערכות מחשוב בזמן אמת יכולות להבטיח תגובות בסדר גודל של אלפיות השנייה או פחות.
וריאציות > עלויות

במצבי זמן קריטיים מסוימים, כישלון בפעולה עלול לגרור עלות מתמדת לאורך זמן, או הסתברות הולכת ופוחתת לאורך זמן להשגת התוצאה הרצויה. זה עשוי להיות מיוצג במערכות מחשוב בזמן אמת על ידי פונקציות תועלת-זמן.
וריאציות > שימוש כטקטיקה שיווקית

חלונות קריטיים לביצוע רכישות עשויים להיות מוטלים באופן מלאכותי (או אפילו מרומזים באופן כוזב) כטקטיקה שיווקית לעידוד פעולה, במה שמכונה "הצעה לזמן מוגבל".
ראו גם

תכנון
דדליין
הערות שוליים

1 2  The Three Windows of Opportunity, HBS Working Knowledge
↑  Atls, American College of Surgeons, Advanced Trauma Life Support Program for Doctors, Amer College of Surgeons, 2008
↑  Window of Opportunity, Boundless.com
↑  Adam Hayes, When Windows of Opportunity Matter, Investopedia (באנגלית)
↑  Anna Heiney: KSC, NASA - Aiming for an Open Window, www.nasa.gov (באנגלית)
↑  Launch Windows Essay, history.nasa.gov
↑  Wayback Machine, web.archive.org, ‏14 במאי 2015
↑  Lin, Tom C. W., The New Investor, UCLA Law Review, Temple University, 2013
↑  Ben-Ari, M., Principles of Concurrent and Distributed Programming, Prentice Hall, 1990, עמ' 164
↑  How to Create a Successful Limited-Time Offer, adage.com, ‏22 ביולי 2014 (באנגלית)
חמישים גוונים של שחור (סרט)

| --- | --- |

 מבוסס על:  חמישים גוונים של אפור 
 בימוי:  מייקל טידס
 הופק בידי:  ריק אלברז   מרלון ויינס
 תסריט:  מרלון ויינס, ריק אלברז 
 עריכה:  לורנס ג'ורדן
 שחקנים ראשיים:  מרלון ויינס   ג'יין סימור   קאלי הוק   פרד וילארד   מייק אפס   אנדרו בצ'לור   אפיון קרוקט   קייט מינר
 מוזיקה:  ג'ים דוליי
 מדינה:  ארצות הברית
 חברה מפיצה:  Open Road Films
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  29 בינואר 2016   (ארצות הברית)
 משך הקרנה:  92 דקות
 שפת הסרט:  אנגלית
 סוגה:  סלפסטיק 
 תקציב:  5 מיליון דולר
 הכנסות באתר מוג'ו:   fiftyshadesofblack
 50shadesofblackmovie.com
 דף הסרט ב־IMDb
 
חמישים גוונים של שחור (באנגלית: Fifty Shades of Black) הוא סרט קומדיה אמריקאי שבוים על ידי מייקל טידס ומככב בו מרלון ויינס, שהוא גם התסריטאי והמפיק של הסרט. הסרט הוא פרודיה של הסרט הארוטי חמישים גוונים של אפור שיצא ב-2015. יצא לאקרנים בצפון אמריקה ב-29 בינואר 2016, דרך חברת ההפקה Open Road Films.
דמויות

מרלון ויינס בתור כריסטיאן בלאק
קאלי הוק בתור האנה
ג'יין סימור
פלורנס הנדרסון
פרד וילארד
מייק אפס
אנדרו בצ'לור
אפיון קרוקט
קייט מינר בתור אשלי
הפקה

ב-3 ביוני 2015, הוכרז כי חברת ההפקה Open Road Films רכשה את זכויות ההפצה של הסרט בארצות הברית ב-5 מיליון דולר. שלב הצילומים לסרט החל ב-11 באוגוסט 2015 בלוס אנג'לס.
חמישים גוונים של אפור

ערך זה עוסק בספר. אם התכוונתם לסרט המבוסס על הספר, ראו .
| --- | --- |

עטיפת הספר בעברית
 מידע כללי
 מאת:  אי. אל. ג'יימס
 שפת המקור:  אנגלית
 סוגה:  רומנטיקה ארוטית
 מקום התרחשות:  ארצות הברית, סיאטל 
 הוצאה
 מקום הוצאה:  הממלכה המאוחדת 
 תאריך הוצאה:  20 ביוני 2011
 מספר עמודים:  514
 סדרה
 הספר הבא:  חמישים גוונים של אופל
 קישורים חיצוניים
 הספרייה הלאומית:  990035230120205171
 
חמישים גוונים של אפור (באנגלית: Fifty Shades of Grey) הוא רומן אירוטי משנת 2011 שנכתב על ידי הסופרת הבריטית אי. אל. ג'יימס.
עלילת הסיפור מתרחשת בעיקר בסיאטל. זהו הכרך הראשון בטרילוגיית חמישים גוונים, העוקבת אחר מערכת היחסים העמוקה בין בוגרת קולג', אנסטסיה "אנה" סטיל, ואיש עסקים מצליח, כריסטיאן גריי (Grey פירושו אפור, מכאן כפל משמעות שאבד בתרגום לעברית: חמישים גוונים לגריי). היצירה ידועה בשל הסצנות האירוטיות המפורטות במיוחד ומאופיינות באלמנטים של תנוחות מיניות הכוללות שעבוד/משמעת, דומיננטיות/כניעה, סדיזם/מזוכיזם.
ביקורת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
טברסקי (נפה)

נפת טְבֶרְסְקִי (ברוסית: Тверской район) הוא נפה של המחוז המרכזי של העיר הפדרלית מוסקבה, שברוסיה. שטחה הוא 7.27 קמ"ר ואוכלוסייתה מונה 77,947 תושבים (2020).
אתרים ראויים לציון

הקרמלין, הכיכר האדומה, כנסיית וסילי הקדוש, גום, המאוזוליאום של לנין, המוזיאון ההיסטורי הממשלתי, מגדל ספאסקאיה, קתדרלת קאזאן, שער התחייה, לובנויה מייסטו, אנדרטת מינין ופוז'ארסקי, בית הקברות של חומת הקרמלין, וגן אלכסנדר
הדומא, מועצת הפדרציה ועיריית מוסקבה
תיאטרון בולשוי, תיאטרון מאלי, תיאטרון לנקום, התיאטרון האמנותי של מוסקבה
פארק זריאדיה
צום
קיטאי-גורוד
כיכר מנז', כיכר רבוליוציי, כיכר תיאטרלנאיה, כיכר לוביאנקה, כיכר פושקינסקאיה, כיכר בורוביצקאיה, כיכר טריומפלנאיה
בית האיגודים
כלא בוטירקה
מלונות: ריץ קרלטון, נשיונל, ארבע העונות, מטרופול
המוזיאון לתולדות הגולאג
תחנות מטרו: לוביאנקה, אוחוטני ריאד, ביבליאוטקה אימני לנינה, בלורוסקאיה, מאיאקובסקיה, תיאטרלנאיה, פלושאד רבוליוציי, ארבטסקאיה, נובוסלובודסקאיה, פושקינסקאיה, קיטאי-גורוד, מנדלייבסקאיה, צ'כובסקאיה, דוסטויבסקאיה
חניכיים

| --- | --- |

 שיוך:  לסת 
 מיקום אנטומי:  מסב־השן 
 תיאור ב:  האנטומיה של גריי (מהדורה 20) (1112) 
 מזהים
 לטינית (TA98):  gingiva 
 טרמינולוגיה אנטומיקה:  A05.1.01.108 
 TA2 (2019):  2790 
 FMA:  59762 
 קוד MeSH:  A14.549.167.646.480 
 מזהה MeSH:  D005881 
 מערכת השפה הרפואית המאוחדת:  C1185949 
 
תרשים המראה את מיקום החניכיים ביחס לחלקי השן הפנימיים
חניכיים הן הרקמות הרכות סביב השיניים. החניכיים תוחמות את השיניים ומונעות חיכוך בין המזון המוכנס לפה לבין השיניים. רקמת החניכיים מורכבת מהעצם המכתשית (העצם האלוואולרית, alveolar bone) בלסת, הנושאת את השיניים, ומרירית החניכיים, שהיא הרקמה הרכה המצפה את העצם. לחניכיים בריאות צבע ורוד. לחלק מבני האדם ישנו קרום ברקמת החניכיים בלסת העליונה המתחבר ללחי הפנימית, הידוע כלחי קשורה (באנגלית: Buccal Tie).
בריאות החניכיים

ברפואת השיניים קיים תחום עיסוק ברפואת חניכיים הנקרא פריודונטיה. תחום זה עוסק בכל הקשור לחניכיים - הרקמה הרכה והעצם האוחזת בשן. כמו כן עוסק תחום זה בשמירה על היגיינת הפה הבסיסית ובתחזוקת הרקמות. רוב מחלות החניכיים נגרמות על ידי חיידקים, אולם נסיגת חניכיים, המלווה בחשיפת שורש השן, עלולה להיגרם גם על ידי גורמים אחרים, כמו גירוי מכני כרוני, למשל בשל צחצוח שיניים אגרסיבי ופירסינג בלשון או בשפה, או טיפול אורתודונטי (יישור שיניים).
קיימות מחלות שאינן קשורות בהכרח לחניכיים אך פוגעות גם בהן, כדוגמת מחלת תרומבאסתניה על-שם גלנצמן (הגורמת בין היתר לדימומים בחניכיים).
בריאות החניכיים > דלקת חניכיים

דלקת חניכיים הוא מצב דלקתי של רקמת החניכיים בחלל הפה. ישנם מספר סוגים של מצבי דלקת ברקמת החניכיים. מקובל, שכאשר ישנו מצב דלקתי המוגבל לרקמה הרכה הוא מכונה דלקת (רירית) חניכיים, בעוד מצב המערב את הרקמה הקשה (העצם האלוואולרית) מכונה מחלת חניכיים.

קיימת מחלוקת מסוימת באשר לתרומתן הכוללת של דלקות חניכיים כגורם לבאשת הפה. בעוד שחיידקים הגדלים באזורים תת-חניכיים (רובד חיידקים) הם בעלי ריח רע כאשר מסירים אותם, מספר מחקרים הציגו היעדר קשר סטטיסטי בין באשת הפה לבין משתנים המראים על קיום דלקת חניכיים או מחלת חניכיים.
ראו גם

חיוך חושף חניכיים
הערות שוליים

↑  Stamou E, Kozlovsky A, Rosenberg M. Association between oral malodour and periodontal disease-related parameters in a population of 71 Israelis. Oral Dis. 2005;11 Suppl 1:72-4. PMID 15752105.
↑  Bosy A, Kulkarni GV, Rosenberg M, McCulloch CA. Relationship of oral malodor to periodontitis: evidence of independence in discrete subpopulations. J Periodontol. 1994 Jan;65(1):37-46. PMID 8133414.
| --- | --- |
בקרת זהויות :  NLI: 987007545836205171  BnF: cb11965257t (data)  GND: 4190497-7  LCCN: sh85057910  NKC: ph471353  TA98: A05.1.01.108
זכויות להט"ב בבורונדי

| --- | --- |

בורונדי
 מעמד בחוק:  פלילי מאז 2009, עונש: מאסר של 3 חודשים עד שנתיים וקנס של 50,000 עד 100,000 פרנק בורונדי
 טרנסג'נדריות:  אין הכרה בשינוי מגדר
 שירות צבאי:  לסביות, הומוסקסואלים, טרנסג'נדרים וביסקסואלים מוצהרים לא רשאים לשרת
 הגנה מפני אפליה:  אין הגנה מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד-מינית, קיימת הגבלה בחוקה של בורונדי שמכירה בנישואים הטרוסקסואלים בלבד מאז 2005
 אימוץ:  אין הכרה באימוץ על ידי זוגות חד-מיניים
 
 הצבעה על הצהרת האו"ם:  נמנעה
זכויותיהם של לסביות, הומוסקסואלים, טרנסג'נדרים וביסקסואלים (להט"ב) בבורונדי כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים בעלי תחושת התאמה לזהותם המגדרית. פעילות הומוסקסואלית בין מבוגרים בהסכמה מוגדרת כעבירה פלילית במדינה מאז שנת 2009 ועלולה לשאת עונש של 3 חודשים עד שנתיים מאסר וקנס של 50,000 עד 100,000 פרנק בורונדי למורשעים. קודם לכן, הומוסקסואליות לא הופללה מעולם בשטחי המדינה מאז קבלת העצמאות שלה בשנת 1962.
מעמד בחוק

פעילות הומוסקסואלית בין מבוגרים בהסכמה מוגדרת כעבירה פלילית בבורונדי מאז שנת 2009 על פי תוכן סעיף 567 לקוד הפלילי של בורונדי שמטיל על אדם שמקיים יחסי מין עם אדם מאותו המין מאסר של 3 חודשים עד שנתיים וקנס של 50,000 עד 100,000 פרנק בורונדי.
ב-1 ביולי 2009 צעיר נעצר על שביצע לכאורה אלימות מינית נגד פטרון מועדון בבוג'ומבורה. המשטרה הצהירה מאוחר יותר כי הצעיר נעצר בשל היותו הומוסקסואל אך הציעה לשחרר אותו בתמורה לערבות. מסע הסברה על ידי ארגונים לא ממשלתיים לזכויות אדם ולהט"ב סייע להבטיח את שחרורו מהמעצר.
בשנת 2012 זוג לסביות בורונדיות נעצרו לזמן קצר על ידי המשטרה המקומית על רקע נטייתן המינית ושוחררו בהמשך.
בספטמבר 2014 עובד וייטנאמי של חברת הטלפון ויטל נתפס מקיים יחסים רומנטיים עם גבר בורונדי במחוז קארוזי (אנ'). הגבר הבורונדי טען לאחר מכן כי דובר על "יחסים שהתקיימו לא בהסכמה" בעוד הגבר הווייטנאמי נעצר. הרשויות ביטלו בהמשך את תיקו לאחר שלושה ימים מחוסר ראיות.
ב-2 בנובמבר 2016 בית המשפט העליון של מחוז סיביטוק (אנ') גזר שנת מאסר על יחסים שלא בהסכמה שהתקיימו בין מתבגר בן 15 שהודה באונס של קטין. המתבגר הואשם ב-"אונס והומוסקסואליות".